Άγιοι Ανάργυροι Αττικής

Οι Άγιοι Ανάργυροι είναι Δυτικό προάστιο της Αθήνας, αστική περιοχή και έδρα του Δήμου Αγίων Αναργύρων-Καματερού στο δυτικού τομέα Αθηνών στην Περιφέρεια Αττικής. Αποτελούσε έδρα δήμου από το 1963, δήμος έως το 2011 και σήμερα δημοτική ενότητα του δήμου Αγίων Αναργύρων-Καματερού 

 Χαρακτηριστικά 
Η δημοτική ενότητα  εφάπτεται στην Εθνική Οδό Αθηνών – Λαμίας, διασχίζεται κατά μήκος από τις Λεωφόρους Φυλής και Δημοκρατίας και διχοτομείται από τις γραμμές του τρένου που εισέρχεται από το Σιδηροδρομικό Κέντρο Αχαρνών προς το σταθμό Λαρίσης. Για τον λόγο αυτό, η πρόσβαση στον Δήμο από το κέντρο της Αθήνας είναι εύκολη και πολύ γρήγορη. Συνορεύει με το Μητροπολιτικό Πάρκο «Αντώνης Τρίτσης». Στη συνοικία λειτουργούν δημοτικά σχολεία, νυχτερινό σχολείο, γυμνάσια, γενικά λύκεια (ΓΕΛ), επαγγελματικά λύκεια (ΕΠΑΛ) και ΙΕΚ. Παλαιότερα ο δήμος διασχιζόταν απο τη σιδηροδρομική γραμμή του ΟΣΕ η οποία πια έχει υπογειοποιηθεί. Στην θέση των παλιών  γραμμών ο ΟΣΕ κατασκεύασε και παρέδωσε στο δήμο έναν σύγχρονο ποδηλατόδρομο.

 Μεταφορές 
Οι Άγιοι Ανάργυροι συνδέονται με την Αττική Οδό μέσω των κόμβων 6 και 7. Η περιοχή συνδέεται με τους σταθμούς του προαστιακού σιδηροδρόμου Άγιοι Ανάργυροι στη συνοικία Μυκονιάτικα και Πύργος Βασιλίσσης στη συνοικία Ανάκασα. Επίσης, η περιοχή εξυπηρετείται από τρεις κομβικές λεωφορειακές γραμμές. 

 Συνοικίες  
 Άγιοι Ανάργυροι (Κέντρο) 
 Ανάκασα
 Τσούμπα
 Μυκονιάτικα
 Η Συνοικία Των Αγίων Ακινδύνων (πρώην  συνοικία «Κοκκινόπουλο») 
 Η Αγία Παρασκευή
 Ανάληψη-Μυροφόρες
 Συνοικία Του Πύργου
 Η Γειτονιά Των Σιδηροδρομικών (Συνοικισμός Σ.Ε.Κ)
Στη συνοικία Τσούμπα βρίσκεται το 4ο Δημοτικό Σχολείο "Αδαμάντιος Κοραής"

 Πληθυσμός 
 'Ετος  Πληθυσμός  Αλλαγή  Πυκνότητα 1971  26.094  -                 8698   /km² 1981  30.320  4.226 / 16.20%  10.106,7 /km² 1991  30.739    419 /  1.38%  10.246,33 /km² 2001  32.957  2.218 /  7.22%  10.985,67 /km²

 Ιστορία 
μικρογραφία|Η Ελιά του Πεισίστρατου
Στους Αγίους Αναργύρους σώζεται η Ελιά του Πεισίστρατου, δέντρο αποδεδειγμένα ηλικίας 25 αιώνων, που η παράδοση συνδέει με τον αρχαίο τύραννο της Αθήνας Πεισίστρατο. Έχει ανακηρυχθεί σε μνημείο φυσικής ιστορίας και ο Δήμος ζητά να αποτελέσει το κέντρο ενός προστατευόμενου χώρου πρασίνου, περιπάτου και αναψυχής, ενοποιημένου με την κοντινή έκταση του Πευκώνα.

 Αθλητισμός 
Τα αθλητικά σωματεία των Αγίων Αναργύρων είναι :
+ΣύλλογοςΆθλημαΊδρυσηΓ.Σ. Αγίων ΑναργύρωνΠοδόσφαιρο/Μπάσκετ/Βόλεϊ 1932Α.Ο. Ελπίς Αγίων ΑναργύρωνΠοδόσφαιρο1972A.Σ. Ασπίδα Αγίων ΑναργύρωνΧειροσφαίριση 2019Α.Σ.Φ.Π. Κρόνος Αγίων ΑναργύρωνΠετοσφαίριση 2014Ο.Α. Αγίων Αναργύρων Αντισφαίριση 2000Α.Τ.Ο. Φιλοκτήτης Αθηνών Τοξοβολία 1986

 Παραπομπές 

Ανδρέας Α. Μηλιώνης Η ΠΟΛΎ ΤΩΝ ΆΓΙΩΝ έκδοση Δήμος Αγίων Ανάργυρων
Εξωτερικοί σύνδεσμοι
 Επίσημη ιστοσελίδα δήμου Αναργύρων - Καματερού

Αγιοι Αναργυροι
Κατηγορία:Πόλεις της Αττικής